24 को लसाड़िया में दिवंगत पूर्व विधायक गौतम मीणा की प्रतिमा अनावरण करेगी; तैयारियों में जुटे आयोजक
पूर्व मुख्यमंत्री वसुंधरा राजे उदयपुर यात्रा पर आ रही है। राजे 23 की शाम को उदयपुर पहुंचेगी और अगले दिन 24 जुुलाई को लसाड़िया जाएंगी। मुख्यमंत्री का कार्यक्रम जारी हो गया है।
पूर्व मुख्यमंत्री वसुंधरा राजे उदयपुर यात्रा पर आ रही हैं। राजे 23 की शाम को उदयपुर पहुंचेंगी और अगले दिन 24 जुलाई को लसाड़िया जाएंगी। पूर्व मुख्यमंत्री का आधिकारिक कार्यक्रम जारी हो गया है। तय कार्यक्रम के अनुसार राजे 23 को हेलिकॉप्टर से जयपुर से सीधे चित्तौड़गढ़ जिले के निम्बाहेड़ा पहुंचेंगी, वहां पूर्व मंत्री श्रीचंद कृपलानी के जन्मदिन पर होने वाले कार्यक्रम में भाग लेंगीं।
निम्बाहेड़ा से राजे हेलीकॉप्टर से दोपहर 3 बजे रवाना होकर 3.20 बजे डबोक महाराणा प्रताप एयरपोर्ट पहुंचेंगी। राजे अगले दिन 24 जुलाई को उदयपुर से डबोक एयरपोर्ट जाकर वहां से 12.15 बजे हेलीकॉप्टर से लसाड़िया के लिए रवाना होगी।
लसाड़िया में वसुंधरा दिवंगत पूर्व विधायक गौतम लाल मीणा की मूर्ति अनावरण के कार्यक्रम में भाग लेकर मूर्ति अनावरण करेगी। राजे की यात्रा को लेकर लसाड़िया में आयोजकों ने तैयारियां शुरू कर दी है वहीं भाजपा कार्यकर्ताओं ने भी अगवानी को लेकर तैयारियों में जुटे हैं।